<classify> SERIKALI imesema itavifanyia maboresho makubwa viwanja 11 vya ndege nchini, kikiwemo cha Sumbawanga Mjini mkoani Rukwa ili kuwa na mnyororo mzuri wa huduma ya usafiri wa anga.Naibu Waziri wa Ujenzi, Uchukuzi na Mawasiliano, Elias Kwandikwa ameyasema hayo alipotembelea na kukagua Kiwanja cha Ndege cha Sumbawanga, ambako ujenzi wake kwa kiwango cha lami na upanuzi wake unatarajiwa kutumia zaidi ya Sh bilioni 55.9.Amevitaja viwanja vingine vya ndege ambavyo vinatarajiwa kufanyiwa maboresho makubwa kuwa ni Kiwanja cha Ndege cha Nduli mkoani Iringa, Songea, Manyara, Geita, Kigoma, Tabora, Bariadi, Shinyanga, Tabora na Musoma.Serikali kupitia Mamlaka ya Viwanja vya Ndege Tanzania TAA imepata mkopo nafuu kiasi cha Sh 55,908,850,000 kutoka Benki ya Maendeleo ya Ulaya EIB kwa ajili ya ujenzi wa kiwanja hiki kwa kiwango cha kimataifa, alisisitiza.Kuhusu fidia, alisema ujenzi wa Kiwanja cha Ndege Sumbawanga kwa kiwango cha lami ulichelewa baada ya wananachi walioathirika na ujenzi wa mradi huo kuchelewa kulipwa fidia.Kwa sasa wananchi wote wapatao 97 wameshalipwa Sh 3,723,940,000, ikiwa ni fidia ...walipewa siku 30 za kutoa malalamiko yao, lakini kwa muda wote hakuna malalamiko yaliyopokelewa. Muda uliotolewa wa malalamiko ni siku 30 na rufaa siku 14 kwa malalamiko yatakayojitokeza ulimalizika Septemba 15, mwaka huu,alisisitiza.Awali, Meneja wa Wakala wa BarabaraTanroads Mkoa wa Rukwa, Mkina Masuka alieleza kuwa maandalizi ya ujenzi wa Uwanja wa Ndege wa Sumbawanga kwa kiwango cha lami umekamilika kwa kumpata Mkandarasi Ms Sino Shine Overseas Construction Investment East Africa Ltd kwa gharama ya Sh bilioni 55.9.Aidha, kazi za ujenzi zitasimamiwa na Kampuni ya Kihandisi ya SMEC International Pty Ltd Australia kwa kushirikiana na SMEC Tanzania Ltd kwa gharama ya Sh 23,735,554 pamoja na Kodi ya Ongezeko la ThamaniVAT.Akizungumzia changamoto, Meneja wa Uwanja wa Ndege wa Sumbawanga, Lucas Kaloli amesema hakuna uzio uliojengwa kuzunguka mipaka yote ya kiwanja ambao ni muhimu katika shughuli za uendeshaji na kuhakikisha usalama wake.Watumishi wa kiwanja hiki cha ndege wanapata usumbufu mkubwa wa kuzuia makundi makubwa ya wananchi wanaokatisha kila siku kutoka kata zote mbili za Izia na Sumbawanga Asilia,alibainisha.  <topic>: KITAIFA 